
Doamne, spre locul: inimii noastre? Inimii Tale? 
'ndreptează 
Paşii rugăciunii obosită de cale, 
Acolo unde deodată mintea se deşteaptă trează, 
În amiaza Eternităţii Tale. 
Vasile Voiculescu, 1955 

La 30 de ani de la căderea comunismului, elogiind 
lupta şi rezistenţa anticomunistă, cartea cuprinde 
peste 30 de portrete ale unora dintre cele mai 
marcante personalităţi ale temniţelor comuniste şi 
iluştri martiri ai Bisericii Ortodoxe, care, prin pilda 
vieţii lor, ne-au învăţat un lucru elocvent: Prin 
credinţă nezdruncinată, orice iad poate fi biruit. Prin 
Hristos, martirii neamului românesc au biruit iadul 
comunist. 


ANUNTURI 


Biserica Românească din Praga a ars într-un 
incediu 





Cu toţii îl ştim pe părintele Andrei din Praga, care din 
când în când poposeşte la Bisericuţă pentru a împreună 
slujire. El păstoreşte comunitatea românilor din Cehia, 
slujind la Biserica Sf. Arhanghel Mihail, din capitala ţării. 
Din păcate, miercuri această biserică a ars într-un 
incendiu. Este vorba despre un monument istoric din 
lemn, datând din sec. XVII, din zona Transcarpatiei. 
Primăria şi mai ales comunitatea românească din Praga se 
gândesc deja cum să reconstruiască biserica. 


În urma incendiului, s-a descoperit că Sf. Masă din Altar 


este singurul loc rămas neatins de flăcări, minune care i-a 
întărit mult pe credincioşi. 


Ca la Înviere 


Aşa a fost marţi seara în curtea Bisericuţei (generoasă 
pentru a putea păstra distanţa socială - şi cât de mult Ii 
mulțumim lui Dumnezeu şi acum pentru acest loc de 
rugăciune!). Ne-am adunat pentru că aveam nevoie de 
Taina Sf. Maslu, de rugăciunile de vindecare a trupului şi 
a sufletului, atât pentru cei ai noștri atinşi de pandemie 
sau de alte boli, dar mai ales pentru întărirea noastră, a 
tuturor. 





STIRI 

« S-au scurs 27 de ani de la moartea artiştilor Doina şi 
Ion Aldea-Teodorovici. Artiştii basarabeni şi-au 
pierdut viaţa în noaptea de 29 spre 30 octombrie 1992, 
într-un accident de maşină suspect în timp ce se întorceau 
de la Bucureşti la Chişinau. Cei doi artişti, flăcări vii ale 
românismului, sunt comemoraţi la Chişinău şi la 
Coşereni, aşa cum se întâmplă în fiecare an în preajma 
acestei zile. 





«+ Două scurt-metraje româneşti sunt înscrise în 
Festivalul Filmului Ortodox Byzanfest, care se 
desfăşoară online în perioada 23 octombrie - 8 
noiembrie: o dramă psihologică în care personajul 
principal se dezvăluie a fi chiar Sf. Nicolae și un joc 
educativ care îi implică pe copiii de la Aşezământul Valea 
Plopului. Toate scurtmetrajele pot fi vizionate integral şi 
gratuit pe canalul de Youtube al Festivalului de Film 
Ortodox Byzanfest. 


«+ Arhiepiscopia Sibiului a lansat Campania naţională 
„10 mari filantropi”, prin care preoţii şi credincioşii 
din Patriarhia Română au posibilitatea să îl aleagă pe cel 
mai reprezentativ filantrop ortodox din istoria neamului 
românesc. Scopul acţiunii este identificarea, cinstirea şi 
promovarea exemplului celor care, de-a lungul timpului, 
au susținut spiritual şi material activitatea social- 
filantropică a Bisericii Ortodoxe Române.Campania face 
parte din Anul comemorativ al filantropilor ortodocşi 
români în eparhie. 


Aşteptăm întrebările, sugestiile şi eventualele colaborări 
pe adresa revista.maximina(& gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 

+ Foaie ortodoxă pentru suflet 


SFINȚII TREI NOI IERARHI, 


CHEZAŞII NOŞTRI ÎN LUPTA CARE SE DĂ 
ȘI SE VA DA ÎMPOTRIVA BISERICII 


Sfântul Grigorie Palama Sfântul Fotie cel Mare 
Arhiepiscopul Patriarhul 
Tesalonicului Constantinopolulului 
(1296-+1359) (806 - t893) 


(Evghenicul) 
Mitropolitul Efesului 
(1391-t1444) 





Nu este multă vreme de când am început să prăznuim, în 
prima duminică a lunii noiembrie, această nouă troiță de 
ierarhi: Sf. Fotie cel Mare, Sf. Grigorie Palama și Sf. Marcu 
Eugenicul. De ce, s-ar putea întreba unii, este nevoie de o 
sărbătoare specială, când fiecare este cinstit în ziua 
adormirii sale? Poate pentru că a venit vremea să 
strângem şi mai tare rândurile şi poate pentru că 
împreună, aceşti trei mari apărători ai Ortodoxiei ne vor 
ajuta în vremurile de acum şi în cele ce vor urma, să stăm 
drepţi în faţa ispitelor de tot felul. 


Ei sunt cele trei săbii care au tăiat învăţăturile găunoase 
ce amenințau credința noastră. Ei sunt cei trei stâlpi pe 
care s-a aşezat Biserica atunci când căzuseră sau slăbiseră 
toate celelalte coloane. Ei sunt cei care au avut parte de 
ispite asemănătoare cu cele de azi şi care ne pot ajuta să 
trecem şi noi cu bine încercările de acum. Nimic nu 
este întâmplător, nici cinstirea lor deosebită în ultima 
vreme, nici descoperirea unor sfinţi uitaţi de secole şi care 
lucrează acum cu mare putere. 


Dacă ne vom apleca cu dragoste şi smerenie asupra vieţii 
şi faptelor lor, vom înţelege că pe jertfa şi mărturisirea lor 
stăm astăzi în dreapta credinţă, că dacă nu era hotărârea 
lor dea nu lăsa nicio iotă şi nicio cirtă din cele hotărâte de 
Sfinţii Părinţi la Sinoadele Ecumenice, poate că azi, 
apropiaţi într-un fel sau altul de Roma, am fi fost siliţi și 
noi să zicem negrului alb şi nebuniei normalitate, așa cum 
se întâmplă cu cei care trebuie să asculte de papa, singurul 
cuvânt infailibil din biserica catolică. 

Dar să încercăm să-i cunoaştem pe sfinţii noştri, noii 
apărători ai Ortodoxiei. 


Sf. Fotie cel Mare 


Născut în secolul al IX-lea, într-o famillie nobilă din 
Constantinopol, prigonită pentru cinstirea icoanelor, 
sfântul spunea că „grija mea din copilărie era 
săvârşirea rugăciunii şi a cercetării de sine”. 


A fost dat să dobândească toată învăţătura vremii, astfel 
că un contemporan spunea despre el: „impreună 
alergau toate, adică îndemânarea fizică, 
învăţătura, bogăţia şi întreaga deprindere 
cărturărească”. Ajunge profesor la şcoala imperială din 
Constantinopol, unde se străduieşte să așeze teologia în 
inimile studenţilor săi, într-o instituţie dominată de 
învăţătura laică. 


Împăratul îl va trimite ambasadar la perşi, unde îl 
însoţeşte și Constantin, viitorul Sf. Chiril (fratele Sfântului 
Metodie, apostolii de mai târziu ai slavilor). Între ei se va 
întări o legătură strânsă, Sf. Fotie ajungând mai apoi 
principalul susţinător al fraţilor în lucrarea lor misionară 
din părțile locuite de slavi. 


Cunoscând toate acestea, nu ne miră faptul că, atunci 
când scaunul patriarhal din Constantinopol a devenit 
vacant, Fotie a fost pus cu sila în această treaptă. Deşi s-a 
trecut peste voinţa sa, odată ajuns ierarh, Sf. Fotie îşi va 
pune toată inima pentru slujirea Bisericii. 


În vremuri în care alţi ierarhi şi chiar împărați erau cu 
teamă în a spune adevărul, el a stat hotărât şi a dat pe faţă 
dogmele din Biserica Romei, care nu erau după dreapta 
credinţă: Filiogque (purcederea Duhului Sfânt şi de la Fiul, 
nu numai de la Tatăl) — care se răspândise tot mai mult în 
Apus şi ajunsese a fi inserată în Crez; amestecul papei în 
noile biserici apărute, care erau sub aripa misionară a 
Bizanțului (cazul Bulgariei) şi noutăţile introduse în ele, 
după model occidental (botezul prin  stropire, 
neacceptarea căsătoriei pentru cei ce doreau să ajungă 
preoţi, scurtarea Postului Mare la o singură săptămână de 
postire şi altele). 





Poziţia sa a dus la relaţii încordate cu Roma, dar Sf. Fotie 
nu a renunţat. El a suferit două surghiunuri nedrepte. 
După revenirea la Constantinopol ca patriarh, Sf. Fotie va 
lucra îndeosebi pentru întărirea poporului în dreapta 
credinţă și instruirea tinerilor după învăţătura Bisericii. A 
scris multe cărţi valoroase, majoritatea în răgazul silit al 
surghiunului, timp în care s-a adâncit nu doar în scriere, 
dar mai ales în rugăciune. 


Sf. Grigorie Palama 


Trăitor în veacul al XIV-lea, Sf. Grigorie Palama provine 
şi el dintr-o familie nobilă din Constantinopol şi este dat 
la învăţătură înaltă. Însă, spre deosebire de Sf. Fotie, el 
alege de tânăr viaţa monahală, părăsind capitala și ispitele 
ei la 20 de ani, când pleacă în Sf. Munte. Vieţuirea acolo a 
însemnat ani mulţi de nevoinţă aspră, de lucrare a 
rugăciunii şi, în cele din urmă, de revărsare a 
harului lui Dumnezeu asupra sa. Deşi tânăr, Sf. 
Grigorie a ajuns pustnic cunoscut, adunând în jurul său 
numeroși ucenici şi fiind vestit pentru faceri de minuni. 
Însuşi Sf. Apostol loan i s-a arătat într-o vedenie, 
întărindu-l în calea aleasă şi făgăduindu-i că îl va ocroti 
toată viaţa. 


Rugăciunea inimii a fost principala sa lucrare din 
perioada athonită. Dar tocmai aici a încercat cel viclean să 
lovească. În 1330 vine în Constantinopol călugărul 
Varlaam din Italia. Bun orator, el cîştigă faimă în capitala 
Bizanțului, iar după ce vizitează Muntele Athos și începe 
să ridiculizeze lucrarea rugăciunii inimii săvârşită acolo, 
câştigă destui creduli de partea sa. Părinţii athoniţi iau 
atitudine împotriva scrierilor sale, mai ales după disputa 
cu Varlaam despre felul luminii arătate pe Tabor, despre 
care călugărul italian zicea că este creată, în timp ce 
Biserica Ortodoxă învăţa că este necreată. 





Ei îi vor cere Sfântului 
Grigorie să răspundă la 
toate acuzele lui Varlaam, 
ceea ce sfântul va reuşi în 
chip strălucit. Din păcate, 
unii ierarhi şi împăratul se 
lasă influenţaţi de cei 
potrivnici sfântului şi îl vor 
închide timp de patru ani 
în închisoare pentru acuze 
false. 


Eliberat, Sf. Grigorie ajunge arhiepiscop al Tesalonicului, 
de unde întărește credinţa ortodocşilor neîncetat. 


Sf. Grigorie a fost trimis de Dumnezeu într-o vreme în 
care Ortodoxia slăbise şi erau puţini teologi care să facă 
faţă disputelor şi influențelor lumești. Unii nu credeau că 
Îl putem cunoaşte pe Dumnezeu, alţii Îl vedeau a fi o parte 
din natură şi din tot ce ne înconjoară. Sf. Grigorie a 
lămurit definitiv că noi nu participăm la esenţa lui 
Dumnezeu, dar Îl putem cunoaşte şi ne 
împărtăşim prin energiile Sale necreate. Astfel, 
sfântul a pus practic capăt contestării lucrării 
dumnezeieşti. 


În acelaşi timp a reuşit să reabiliteze monahismul şi 
importanţa sa dată de rugăciunea inimii, față de 
desuetudinea în care căzuse în Apus şi decăderea vizibilă 
chiar în Răsărit. El a stat mereu împotriva teoriilor 
latinilor, care făcuseră din rațiune şi filosofie reginele 
învăţăturii, arătând că nu prin rațiune Îl putem cunoaşte 
pe Dumnezeu, ci cu inima. 


Prin toate acestea, Sf. Grigorie a întărit şi lămurit credinţa 
ortodoxă în faţa dogmelor catolice şi a readus la viaţă 


trăirea credinţei, pregătind lumea răsăriteană pentru 
noile încercări. 


Sf. Marcu Eugenicul 


Iar noile încercări au venit un secol mai târziu, când a trăit 
Sf. Marcu al Efesului. Ca şi ceilalți doi noi ierarhi, şi Sf. 
Marcu se trăgea dintr-o familie nobilă din 
Constantinopol. Vremea în care a trăit era dominată de 
teama de cucerire otomană. Turcii cuceriseră deja 
răsăritul Imperiului bizantin și înaintau primejdios spre 
capitală. În această situaţie, uitând de cele întâmplate cu 
două secole în urmă, când cruciații latini cuceriseră şi 
devastaseră Constantinopol, împăratul bizantin cere 
sprijin armat în Apus. De data aceasta, papa este conștient 
de greul poziţiei în care se afla împăratul şi începe să pună 
condiţii. El va cere cu îndrăzneală unirea ortodocșilor cu 
Roma, sub conducerea unică a papei, în schimbul unei 
armate care să-i scape de turci. Împăratul va ceda şi 
trimite reprezentanţii Bisericii în Italia, la sinodul care ar 
fi consfințit unirea. 


Acest sinod s-a ţinut la Ferrara-Florenţa în 1438-1430 şi 
la el au participat numeroși ierarhi apuseni şi peste 700 
de ierarhi, preoţi, monahi şi teologi ortodocşi. Pe timpul 
şedinţelor, s-au făcut mari presiuni asupra ortodocșilor şi 
au fost ţinuţi în condiţii grele, pentru a accepta unirea 
Bisericii cu Roma. Ceea ce trebuiau să accepte erau aceste 
dogme:  Filioque, primatul papal, purgatoriul şi 
împărtăşirea cu azimă (pâine nedospită). 


Sf. Marcu, fiind episcop al Efesului, a fost prezent şi el la 
sinod. El se va lupta din răsputeri, dovedind 
călcarea hotărârilor sinoadelor ecumenice prin 
dogmele introduse de Apus. Filioque a fost dogma pe 
care a combătut-o cel mai mult, spunând că Dumnezeu e 
Unul, ca atare şi pricina Dumnezeirii trebuie să fie una, 
deci este un singur purcezător — Tatăl. 


EI a citit canoanele Bisericii şi anatemele date în ele faţă 
de cei care ar schimba fie şi numai o literă din cuprinsul 
lor. Latinii s-au apărat de acuzele de cădere din dreapta 
credinţă prin faptul că papa a dorit doar să lămurească 
Crezul, însă Sf. Marcu le-a răspuns: „Dacă primim că 
Duhul Sfânt purcede şi de la Fiul, înlăturăm monarhia 
Dumnezeirii şi arătăm a fi două cauze ale Dumnezeirii”. 


Epsicopul Efesului arată şi care este locul papei între 
ierarhii Bisericii, ca fiind egal cu toţi. Asupra sa au fost 
făcute permanent presiuni de a renunţa la susţinerea 
adevărului. Însă el a stat drept tot timpul, zicând: 
„Imperiul bizantin este al pământului: s-a născut, a 
înflorit și va pieri. Dar Ortodoxia este de-a pururea 
vie şi trebuie păstrată ca o lumină pururea 
fiitoare”. 


A fost dintre puţinii ierarhi ortodocși care au refuzat 
semnarea unirii cu Roma, fapt ce l-a făcut pe papa să 
exclame: „Dacă Marcu nu a semnat, atunci nimic nu am 
dobândit”. 


La întoarcerea în Constantinopol, poporul l-a slăvit mult, 
iar el nu va înceta să-l întărească prin scrisori şi predici 
până la adormirea sa. 


La 9 ani după ce Sf. Marcu a trecut la Domnul, 
Constantinopol cade sub turci, iar Sf. Sofia este 

Părintele Sofronie spunea că Sf. Liturghie se poate săvârşi 
în orice loc, dar dacă este posibilitatea, de ce să nu o 
săvârşim într-un loc pe cât se poate de desăvârşit. 
Liturghia nu e ştirea din ziar, care până seara îşi pierde 
actualitate - Liturghia este un eveniment în 
veșnicie. 





PĂRINTII NE RĂSPUND 


Vieţile sfinţilor par doar o poveste pentru copilul 
meu (la fel sunt încă pentru mulţi dintre noi — 
n.n.). Cum să-l fac să înţeleagă şi să creadă că 
sfinţii sunt reali? 


Cred că acest lucru este din ce în ce mai greu pentru omul 
contemporan, modern, care are la picioarele sale atâta 
tehnologie, atâta ştiinţă care îl fac să îşi pună nădejdea în 
acestea şi nu în Dumnezeu. Cu toate acestea, rezolvarea 
problemei este în mare parte la Dumnezeu! El este 
singurul care poate schimba inima omului. 
Condiţia este ca noi doar să vrem. Și ca să vrem, trebuie 
să renunţăm la logica noastră „găunoasă”. Aşadar, ce 
putem face noi? Să ne rugăm! Să ne rugăm pentru noi 
înşine, în primul rând, ca să ajungem să credem cu toată 
inima în sfinţi şi în viaţa, lucrarea şi existenţa lor. Şi să 
devenim şi noi la rândul nostru „icoane vii”, urmând 
exemplul şi vieţuirea sfinţilor, pentru că oamenii și mai 
ales copiii au nevoie de exemple vii. 





Și mai apoi să ne rugăm pentru copiii nostri ca şi ei să aibă 
parte de darul acesta dumnezeiesc de a crede. Să urmăm 
cuvântul părintelui nostru Arsenie (Boca): „când nu poți 
vorbi cu copiii tăi despre Dumnezeu, vorbeşte cu 
Dumnezeu despre copiii tăi”. Să punem toate înaintea 
Domnului şi Domnul va milui! De asemenea, să le vorbim 
cât mai des despre Sfinţi, atât despre cei din vechime cât 
şi despre cei contemporani, precum Sfinţii închisorilor. Şi 
să nu uităm un alt aspect: câteodată înşişi Sfinţii se fac 
cunoscuţi nouă, oamenilor în diferite moduri şi ne 
încredinţează de existenţa lor, mai cu seamă celor mici, 
care sunt mai simpli şi mai plini de Har decât noi, oamenii 
„mari. 


Așadar, este nădejde! 


Ierom. Teodor „Băiţanul" 





SCURT CUVÂNI DE ÎNTĂRIRE 


al părintelui Filothei, 
stareţul mănăstirii Caracalu din Sf. Munte 


Azi, nevoia de a striga la Dumnezeu e mai mare ca oricând, 
întrucât totul este negativ. Lumea e cuprinsă de pandemie 
și apostazie, întreaga lume, dar şi în Grecia. Poporul e 
slăbănogit. Avem strămoși plini de har, mărturisitori, 
mucenici, eroi, luptători... 


Dar noi, cei de azi, cum suntem? Cum zicea un filosof: O, 
Eladă, pământ de sfinţi şi de eroi, ce ai ajuns tu astăzi? 


Pace nu o să avem fără pocăință. De aceea e plin de 
medicamente psihotrope, prescrise de psihologi şi 
psihiatri. Nu mai e credinţă, nici pocăință, oamenii nu se 
mai spovedesc, nu merg săptămână de săptămână la 
biserică, nu se pregătesc să se împărtăşească cu Sf. Taine. 





Ar trebui să spunem tot timpul rugăciunea: Doamne 
Iisuse Hristoase, Fiul lui Dumnezeu, miluiește- 
mă pe mine, păcătosul! Doamne lisuse Hristoase, 
Fiul lui Dumnezeu, miluieşte-mă pe mine, păcătosul! 
Doamne lisuse Hristoase, Fiul lui Dumnezeu, miluieşte- 
mă pe mine, păcătosul! Preasfântă Născătoare de 
Dumnezeu, mântuieşte-ne pe noi! Preasfântă Născătoare 
de Dumnezeu, mântuieşte-ne pe noi! Să nu lăsăm 
nicicând aceste rugăciuni scurte. 





Iar noaptea, la miezul nopții, să ne trezim şi să facem 
rugăciune (ceasurile, acatiste către Maica Domnului), să 
citim cărţi sfinte şi iar să ne rugăm. Să nu lăsăm dimineaţa 
rugăciunile cele dulci ale începutului de zi. Sunt atâtea 
rugăciuni care au cuvinte minunate şi care se pot rosti... 
Rugăciuni care să aducă pace şi bucurie în suflet. 
Și aşa ne vom simţi mai aproape de Hristos şi de sfinţi. Să 
nu-i uităm pe sfinţi, să ne rugăm lor, să ne rugăm sfântului 
înger păzitor, căci multă bucurie vom primi în suflet. Nu 
bucurie trecătoare, ce se plăteşte mai târziu cu tristeţe. 
Căci aceasta e bucurie mincinoasă. 


Hristos Dumnezeu, Preasfânta Sa Maică, toţi Sfinţii și 
Biserica noastră ne ajută neîncetat să aflăm pace 
sufletelor noastre tulburate, și bucurie şi putere. Hristos 
este totul. Să fim încredinţaţi că El ne mântuieşte şi ne va 
primi în Împărăţia Sa cea veşnică. Căci ne-a deschis-o 
prin Patima şi Învierea Sa. Slavă Lui în veci. Amin! 





VERSURI DE SUFLET 


CĂLĂTORIE SPRE LOCUL INIMII 


„Locul inimii noastre? Cine-l ştie? Câţi îl cer? 
Vârtejul cugetelor nu-i chip să ne poarte... 
Locul inimii noastre sălăşuieşte-n Cer 

Şi-n el lumina lină a Celui făr-de-moarte. 


Aspre prăpăstii se sparg în orice ins, 

Pe munţii sufletului ninşi de blesteme 
Arde floarea minunilor - Rugul Aprins - 
Ce-n scrum preface spaţiu şi vreme. 

Oricâte am îndurat - foame, boală, batjocură, umilinţe, 
frig, spaimă -, acolo, în închisoare, nu s-a şters din mintea 
mea bucuria zilelor trăite lângă Mihai. Nu-mi pare rău 
de viaţa mea, Dumnezeu mi-a dat suferinţe şi 
dureri, dar mi-a dat şi putere să trec peste ele. Şi 
mi-a dat şi semne ca să înţeleg că umbra Lui mă 
apăra. De câte ori mă duc la biserică, aprind câte 
o lumânare pentru cei morţi, una pentru cei vii, 
pe care-i cunosc, şi încă una pentru tinereţea mea 
hâituită.” 





CREDINŢĂ SI ARTĂ 


PĂRINTELE SOFRONIE DE LA ESSEX 


CĂUTÂND 
DESĂVÂRŞIREA 
ÎN LUMEA ARTEI 


„Rugăciunea e creație 
infinită, e arta artelor” 





Sa A... = X 


Tânărul Serghei, viitorul Sf. Sofronie de la Essex, s-a 
născut în anul 1896, într-o familie cultă din Moscova, la 
doi ani după încoronarea ţarului Nicolae al II-lea. În 
copilărie, doica sa îl ducea mult la biserică, unde 
petreceau ore întregi. Tot atunci a început să arate vădite 
daruri artistice, desenând chiar înainte să poată să 
vorbească. Familia se îngrijeşte să-l dea la școala de arte. 


Sf. Sofronie măturisea: 

„In acei ani, sub influenţa unui pictor rus faimos, am fost 
atras de ideea creativității pure, respectiv a picturii pure. 
Kandinsky, căci el era pictorul, îi învăţa pe elevii săi că 
trebuie să aibă o viaţă interioară pentru a putea să se 
exprime artistic, pentru a crea şi a putea simți şi înțelege 
procesul creației. Pictura trebuie să vină dinlăuntru, din 
suflet.” 


Majoritatea artiştilor din acea vreme au căutat să-şi 
adâncească inspiraţia pe plan spiritual. În căutarea lor, 
adesea au ajuns la sofism, religii orientale şi chiar 
spiritism... Atât Serghei Saharov, cât și Kandinsky 
frecventau cercuri în care era ceva normal să 
experimentezi astfel de credinţe şi practici, lucru pe care 
Serghei îl va regreta mai apoi toată viaţa sa. 


În 1921, el a înţeles că nu putea el, o fiinţă umană, să 
creeze din „nimic”, precum Dumnezeu a creat toate. 
Astfel, el s-a întors la Dumnezeul copilăriei sale, pe 
Care Îl părăsise în tinereţea plină de căutări pe care atunci 
le credea înalte. 


Fuge din Rusia comunistă şi călătoreşte prin Europa, în 
căutarea artei. Tablourile lui Serghei din acea perioadă 
sunt în principal peisaje, naturi moarte şi portretistică. În 


acelaşi timp, căutarea sa spirituală continua neabătut și 
cu mare putere. Dorind liniştirea și posibilitatea de a 
cugeta, el se mută într-o suburbie a Parisului, retrasă şi 
rurală. Trece prin vremuri de mare zbatere interioară; 
înlăuntrul său se dă o mare luptă între pictură şi 
rugăciune. Ajunge să-şi vadă lucrul a fi în zadar: 
inegalitatea dintre cele două este evidentă şi va câştiga 
rugăciunea. La puţin timp intră în Mănăstirea athonită Sf. 
Pantelimon şi ajunge să dea rugăciunii toată energia 
creatoare folosită anterior în artă, devenind ucenicul Sf. 
Siluan Athonitul. De acum va continua doar cu studiul 
icoanelor, fiind dintre primii care au reînnoit iconografia 
din Muntele Athos, în forma sa tradiţională. 


Apoi intervine boala care îl obligă să plece din pustia 
athonită. Se stabileşte la Sainte-Genevieve-des-Bois, 
aproape de Paris, unde în jurul său se va strânge un mic 
grup care dorea îndrumare duhovnicească şi rugăciunea. 
Incepe pictarea capelei. Se ocupă de culorile interioare: 
parchetul este roşu, pereţii maro, iar tavanul albastru, 
fiecare reprezentând ceva: şederea în iad (roşu), 
înconjurat de pământ (maro) şi căutând spre cer 
(albastru). 

După câţiva ani se iveşte posibilitatea de a înfiinţa o 
mănăstire pentru această mică obște. Providența lui 
Dumnezeu îl duce tocmai în Essex, Anglia, unde se va 
stabili în anul 1959. Aici putem vedea ca un fir roşu, 
gândirea artistică a părintelui Sofronie şi sensibilitatea lui 
estetică, atât în pictura, cât şi în construcția mănăstirii. A 
dat atenţie fiecărei culori, material, luminii 
pentru a crea un mediu şi o atmosferă propice 
rugăciunii inimii. 

Este momentul în care reia pictura icoanelor. Artistul din 
el se uneşte cu omul duhovnicesc care contemplase 
frumuseţea Domnului, a făpturilor Sale şi tot ce reflectă 
asemănarea Sa. După lunga perioadă de adâncire în 
rugăciune şi viaţă ascetică, acum e timpul maturității. lar 
un ascet cu o bogată viaţă lăuntrică, ce se exprimă 
prin pictură, este un lucru rar. 


Părintele Sofronie a încercat să desăvârşească abilităţile 
artistice ale fiecărui membru al obștii şi astfel au fost 
descoperite mai multe talente ascunse; i-a hrănit şi ei au 
dat rod. La Essex au fost pictate principalele evenimente 
din viaţa Mântuitorului, iar Părintele Sofronie 
supraveghea, îndruma şi corecta fiecare pas. El avea 
ultimul cuvânt în ce priveşte culorile, aspectul şi modelele. 
Picturile murale sunt luminoase şi delicate, în timp ce 
iconostasul, anume făcut de mică înălţime, are culori mai 
puternice. Şi la Essex, Părintele Sofronie se îngryește de 
lumina propice rugăciunii, care luminează dintr-o sursă 
ascunsă în sus, spre tavanul auriu, iar apoi este 
reflectată în jos, dând o lumină caldă și plăcută. 

transformată în moschee, aceasta după ce împăratul 


acceptă unire și împreună slujirea cu catolicii în catedrala 
ortodoxă. 


Să ni-i facem prieteni şi pe aceşti noi apărători ai 
Ortodoxiei, căci mult îi iubesc pe cei care au de înfruntat 
ispite pentru dreapta credință. Să nu uităm să le cerem 
ajutorul acum când putem, ca atunci când ne va fi greu, 
să nu ne uite nici ei pe noi. Amin! 





EVANGHELIA DUMINICII 


Luca XVI, 19-31 (Bogatul nemilostiv şi săracul Lazăr) 


Părintele Gheorghe Calciu ne trezeşte prin 
următoarele cuvinte: 


A nu face bine este un păcat. Linia aceasta care 
desparte binele de rău este aşa de subţire ca un fir de aţă 
invizibil. Trebuie să fii foarte atent. Degeaba spui: eu nu 
fac rău, dar nu fac nici bine; nu mă interesează ce face 
altul, îmi văd de treaba mea, sunt cinstit, merg bine, am 
bani la bancă, mi-am cumpărat case... Dar n-ai făcut nici 
un bine, nu te-a mişcat suferinţa celuilalt. Nu te-a mişcat 
să dai în dar lui Dumnezeu, nu te-a mişcat să legi rana 
celui căzut, nu te-a mişcat să cercetezi pe cel de la spital 
sau pe cineva bolnav în casă. N-ai zis nimănui: eşti un om 
bătrân, hai să te duc eu la spital sau la doctor! Ai stat, ai 
trecut ca un lemn prin toată lumea aceasta, o viaţă 
întreagă şi tu crezi că firul acesta, subţire ca o zare, te-a 
despărţit pe tine de cel rău. Şi nu este adevărat. Toată 
această viaţă a ta ai fost de partea cealaltă a firului care 
separă binele de rău. 





APOSTOLUL DUMINICII 
Efeseni II, 4-10 


Vedeţi cu ce fel de litere v-am scris eu, cu mâna mea. Câţi 
vor să placă în trup, aceia vă silesc să vă tăiați împrejur, 
numai ca să nu fie prigoniți pentru crucea lui Hristos. 
Căci nici ei singuri, cei ce se taie împrejur, nu păzesc 
Legea, ci voiesc să vă tăiaţi voi împrejur, ca să se laude 
ei în trupul vostru. lar mie, să nu-mi fie a mă lăuda, 
decât numai în crucea Domnului nostru lisus Hristos, 
prin care lumea este răstignită pentru mine, şi eu pentru 
lume! Că în Hristos lisus nici tăierea împrejur nu este 
ceva, nici netăierea împrejur, ci făptura cea nouă. Şi câţi 
vor umbla după dreptarul acesta, - pace şi milă asupra 
lor şi asupra Israelului lui Dumnezeu! De acum înainte, 
nimeni să nu-mi mai facă supărare, căci eu port în trupul 
meu, semnele Domnului lisus. Harul Domnului nostru 
Iisus Hristos să fie cu duhul vostru, fraților! Amin. 


Sf. Isaac Sirul vorbeşte despre lepădarea de lume: 


Nimic nu ne îndepărtează în aşa măsură de comorile 
înţelepciunii şi de cunoaşterea tainelor lui Dumnezeu, şi 
nimic nu ne face să petrecem cu lume şi cu cele din lume 
şi cu cei beţi şi neașezaţi din ea, cum o fac râsul cu 
vorbărie şi neluarea în seamă cea cu îndrăznire. 
Și nimic nu ne desparte de lumea cea căzută şi omoară 
patimile din noi şi nu ne trezeşte și nu ne înalţă la cele 
duhovniceşti, în așa măsură ca plânsul și mâhnirea cu 


socotinţă a inimii, căci chipul sfielii se aseamănă cu 
smerenia dragostei. 





SFINŢII SĂPTĂMÂNII 


SF. MĂRTURISITOR GAVRIIL GEORGIANUL 
CEL NEBUN ÎNTRU HRISTOS 





Părintele Gavriil Georgianul, cunoscut ca unul dintre 
ultimii mari sfinţi nebuni pentru Hristos, a fost 
deopotrivă un mărturisitor al credinţei, un muncenic al 
prigoanei comuniste și un mare părinte duhovnicesc al 
vremii sale. 


Tuns în monahism în anul 1955, în plin regim comunist, 
îşi petrece viaţa călugărească vreme de patruzeci de ani în 
chinuri, prin cimitire, închisori, ori internat în azile 
pentru nebuni. A cerşit vreme de cincisprezece ani, umilit, 
batjocorit şi disprețuit de oameni. 


„Nebunia” lui a început pe 1 mai 1965. Ca în fiecare an, de 
Ziua muncii, în piaţa centrală din Tbilisi se desfăşura o 
mare adunare, fiind de faţă reprezentanţii puterii de stat. 
In spatele lor, pe o faţadă a clădirii Comitetului Partidului 
Comunist, întinzându-se pe mai multe etaje, atârna un 
afiş uriaş cu potretul lui Lenin. La un moment dat, în toiul 
manifestaţiei, când un membru al conducerii îşi ţinea 
discursul, portretul lui Lenin, care avea vreo doisprezece 
metri, a fost cuprins de flăcări. Reuşind să ajungă la 
intrarea de la etajul întâi a clădirii, monahul Gavriil 
deschisese o fereastră şi dăduse foc portretului, care a ars 
cu repeziciune. În timp ce portretul era în flăcări, 
părintele Gavriil rostea de la o fereastră a etajului doi 
aceste cuvinte: 


- Domnul a spus: Să nu-ţi faci chip cioplit şi nici un fel de 

asemănare a nici unui lucru din câte sunt ... Să nu te 
închini lor, nici să le slujeşti că Eu sunt Domnul 
Dumnezeul tău... Să nu ai alţi dumnezeii afară de Mine! 
Veniţi-vă în fire, oameni buni! Georgienii au fost 
dintotdeauna creştini; pentru ce vă închinați la idoli? 
Hristos a murit şi a înviat a treia zi, iar idoli voştri 
nicicând nu vor învia şi încă în viaţă fiind, sunt morți! 


L-au dat jos repede, iar mulţimea s-a năpustit asupra lui, 
lovindu-l până aproape de moarte, încât o lună de zile a 
zăcut aproape inconştient. Mai apoi a fost internat pentru 
câteva luni într-un spital de psihiatrie. La eliberare, a fost 
declarat psihopat şi dat în grija mamei sale, la domiciliul 
acesteia. 


Nimeni nu-l primea în casă pentru vreo muncă sau vreun 

câştig. Nici el, nici mama sa nu puteau ieşi afară în timpul 
zilei; dacă ieșeau, vecinii asmuţeau câinii pe ei. Monahul 
Gavriil a petrecut multă vreme în cea mai cumplită 
sărăcie, fiind respins, părăsit şi urât de oameni. Din 
multele încercări prin care a trecut, cea mai grea a fost 
oprirea de la slujirea preoţescă, nepermițându-i-se nici 
măcar să se împărtășească. Mulţi ani la rând a fost văzut 
pe treptele unei biserici, cerşind. Caietele sale din acea 
vreme sunt pline de citate din cartea lui Iov. În plus, în 
acea perioadă era adesea convocat de serviciile de 
securitate, bătut şi chinuit cumplit. De asemenea, biserica 
pe care Părintele Gavriil o construise în propria curte a 
fost distrusă de mai multe ori de autorităţile comuniste, 
dar el o reconstruia de fiecare dată, cu mai mare râvnă. 


După ce vremea prigonirii credincioşilor a încetat, foarte 
mulți oameni au început să-l caute pe Părintele Gavriil 
pentru îndrumare duhovnicească. El a devenit părintele 
duhovnicesc al multora și povăţuitorul unei întregi 
mănăstiri de maici, căci în anul 1071, la cererea sa este 
numit preot la mănăstirea Samtavro. Vreme de aproape 
douăzeci de ani s-a nevoit în această mănăstire, unde a şi 
fost înmormântat. Inainte de moarte, fiind bolnav, i s-a 
recoltat sânge pentru analize, iar acest sânge a rămas 
nestricat. 


Ultima zi din viaţa stareţului a fost 2 noiembrie 1995. 
Potrivit testamentului său, trupul i-a fost înfăşurat într- 
un covor şi pus în mormânt în curtea mănăstirii 
Samtavro. După cum lăsase cu limbă de moarte, pe 
mormântul său s-au scris aceste cuvinte: „Adevărul se 
află în nemurirea Duhului — Monahul Gavriil”. 


Multe sunt darurile duhovniceşti pe care Sfântul Gavriil 
le-a dobândit de la Dumnezeu în viaţă, între care și darul 
proorociei, dobândit de la o vârstă fragedă. O fiică 
duhovnicească de a sa povesteşte: 


„Într-o zi ne pregăteam pentru o lungă călătorie. Părintele 
Gavriil s-a aşezat în faţa maşinii noastre şi ne-a spus: 

- Nu plecaţi, că o să muriţi într-un accident! 

Însă trebuia să plecăm şi am plecat. Şi într-adevăr am avut 
un accident îngrozitor: o maşină care venea din sens 
invers ne-a lovit cu atâta forţă încât ne-a aruncat într-o 
prăpastie adâncă de vreo şaisprezece metri. Numai printr- 
o minune am rămas în viaţă. 

- M-am rugat mult pentru voi, ca să vă scap de moarte! 
ne-a spus la întoarcere părintele Gavriil.” 


Părintele îşi arăta iubirea pentru aproapele prin purtări 
neobişnuite, după cum se vede din întâmplarea de mai jos 
istorisită de o maică din mănăstirea Samtavro: 

„Intr-o iarnă m-am îmbolnăvit foarte rău. Părintele 
Gavriil venea la mine la chilie să mă vadă. Îmi spunea: 

- Cum de eşti tu bolnavă? S-a descălțat şi a început să se 
roage la Dumnezeu cu aceste cuvinte: 

- Doamne, uite, eu, monahul Gavriil, mă făgăduiesc să 
merg 3 zile desculț, numai s-o vindeci pe Xenia! 

L-am rugat să nu facă o astfel de făgăduinţă, dar el s-a 
ținut de cuvânt şi aşa a mers, cu picioarele goale prin 
zăpadă vreme de 3 zile. Și nu s-a îmbolnăvit. Iar eu m-am 
vindecat cu totul.” 


Ținând cont de viaţa sa, de 
marea iubire pe care i-o 
poartă poporul, de darurile 
cele mai presus de fire 
primite de la Dumnezeu, 
de nenumăratele minuni 
dumnezeieşti săvârşite, 
atât în timpul vieţii cât și 
după trecerea la cele 
veşnice, Biserica Georgiei 
l-a canonizat în anul 2012, 
ca mărturisitor şi nebun pentru Hristos. 





Să avem rugăciunile lui! 
I.G. 





CUVÂNI DE LA PATERIC 


Avva Ilie este prăznuit în data de 3 noiembrie. A făcut 
parte din prima generaţie de ucenici ai Sf. Antonie cel 
Mare, ajungând părinte înduhovnicit şi făcător de 
minuni. Spunea ucenicilor săi acest cuvânt, bun de luat 
aminte şi de către noi: Oamenii au mintea sau la 
păcate, sau la lisus sau la oameni. 


Iată o întâmplare povestită de Avva Ilie: 


Am văzut eu pe oarecare luând un vas cu vin la subţioara 
sa; şi ca să ruşinez pe draci că nălucire era, am spus 
fratelui: 

-Fă dragoste şi-mi ridică aceasta; şi ridicând mantia sa, s- 
a aflat că nu avea nimic. 

Iar aceasta am spus ca măcar cu ochii de veţi vedea sau 
veţi auzi, să nu primiţi. Ci mai vârtos păziți gândurile și 
cugetele, ştiind că dracii le pun pe acestea în minte ca să 
spurce sufletul să socotească cele nefolositoare şi ca să 
tragă mintea de la a se îndeletnici cu păcatele sale şi cu 
gândul la Dumnezeu. 





XXX 


DIN ÎNVĂTĂTURA PĂRINTELUI ARSENIE 


Lucrul care ne arde pe toţi este pocăinţa — pocania, pe 
care ne-o trimite Dumnezeu ori vrem, ori nu vrem. De 
aceea mai bine să ne pocăim de bună voie, să nu aşteptăm 
să ne trimită Dumnezeu pocăinţa, prin necazuri de tot 
felul. Căci pricinile pentru care Dumnezeu ne trimite 
necazurile sunt păcatele noastre. Necazurile sunt mila lui 
Dumnezeu cu noi. 

CALENDARUL MĂRTURISITORILOR 


LUCREŢIA JURJ — 
CURAJ ȘI JERIFA IN MUNIII APUSENI 


(i 2 noiembrie 2004) 





Neam de moţi dârji şi învăţaţi să ducă greul, Lucreția Jur) 
s-a născut într-una din numeroasele colonii pe care cei din 
Apuseni le-au lăsat în toată zona de vest a ţării (judeţele 
Arad, Bihor, Sălaj, Satu Mare). Zona Satu Mare unde s-a 
născut și a copilărit, a fost luată de Ungaria prin Dictatul 
de la Viena şi moţii din noua Scărişoară s-au întors la 
vatra de baştină. Acolo l-a cunoscut pe viitorul ei soţ, 
Mihai Jur), pădurar din Ponor - Alba, unde s-a mutat după 
căsătorie. 


Lucreția şi Mihai şi-au încropit în 1948 o gospodărie, căci 
erau harnici. În acelaşi an, grupul de partizani al lui 
Teodor Șuşman a luat legătura cu mai mulţi tineri din 
Ponor, printre care și cu Mihai Jurj, pentru a-i ajuta în 
zona Câmpeni. 


Despre grupul Șușman, Lucreția spunea: 


„Oameni ca Teodor Şuşman se aflau în toate satele şi 
comunele româneşti, în toate, fără excepţie. Ei erau 
ţărani cultivați, elementele cele mai luminate, în 
casele lor se găseau cărţi, reviste de agricultură sau de altă 
natură, aparate de radio; ei erau lumina satelor 
româneşti, şi nu cum i-au calificat comuniştii - chiaburi, 
trântorii satelor. Cu asemenea elemente comuniştii nu 
puteau conlucra, aceste elemente ostile trebuiau să 
dispară.” 


Amândoi soţii ştiau de crimele care se întâmplau în ţară. 
Mihai i-a ajutat doi ani, până a fost trădat de un sătean. I- 
au cerut arma de pădurar, dar el a reușit să fugă în pădure 
și de aici începe viaţa de partizani în munţi a celor doi soţi 
Jurj, alăturaţi grupului ȘŞuşman, căci Lucreția l-a urmat în 
câteva luni pe Mihai. 


Iată ce povesteşte această femeie curajoasă despre viaţa 
de partizan anti-comunist: 


„Din 1950, când am luat drumul codrului şi m-am alăturat 
grupului, nici unul dintre noi nu a mai dormit într-un pat, 
ci numai prin şuri, poduri de grajduri sau chiar pe zăpadă. 
Am fost bucuroşi când am putut dormi în colibe din 
munţi, până eram descoperiţi, şi asta timp de patru ani 
încheiaţi pentru mine şi de şase ani pentru alţii. Un 
moment foarte greu, din munţi, a fost acela când am stat 
înconjurați o săptămână, fără să mâncăm nimic, doar 


măcriş, mâzgă de pe molizi şi apă. Simţeam că sfârâie 
inima în mine. Am dormit pe zăpadă, pe cetină, dar n-am 
răcit o zi în patru ani. Am făcut colibă din zăpadă, cu pereţi 
de zăpadă, ca la eschimoşi. Tot timpul ne-a fost greu în 
munţi, şi toamna, şi iarna, când ploua, ningea şi eram 
mereu uzi. Trecea greu vremea. Ne rugam, citeam 
rugăciuni, povesteam, cântam şi ne gândeam la 
ziua din primăvara în care urma să ne întâlnim cu 
ceilalţi. 


Am avut şi eu armă, dar nu am tras; dacă ar fi fost nevoie, 
aş fi tras. Ai noştri au tras numai când am fost atacați, ca 
să ne apărăm, nu ca să omorâm. Eram singura femeie 
în grup, dar eu nu mi-am pierdut nădejdea. Soţul 
meu se mai plângea, uneori îl apuca disperarea, dar eu nu- 
| lăsam. Eram foarte optimistă. 


Am fost hăituiţi continuu de Securitate, care era tot timpul 
pe urmele noastre, obligându-ne să fugim şi să ne 
ascundem în alte locuri. Când ne descopereau şi nu 
puteam să evităm confruntarea, se isca luptă armată. 


Presiunea Securităţii se înteţea; dacă la început erau 
puţine trupe, în vara anului 1952 ei au împânzit munţii; 
erau atât de numeroşi, încât au reuşit să ne înconjoare. Au 
împuşcat pe doi dintre noi. Ne-am tot retras, până când 
am nimerit intrarea într-o peşteră. Au trimis un soldat în 
ascunzătoarea noastră. El a coborât unde eram noi, ne-a 
privit drept în ochi, dar le-a strigat celor de afară că nu 
vede nimic. Îi ţin minte şi acuma figura, mă uitam la el 
dintr-o parte, dinspre intrarea în care se vedea strălucind 
lumina de afară. Era blond şi avea ochi albaştri. Eu ştiu că 
el ne-a văzut, numai că nu ne-a trădat, pentru că a 
priceput că, dacă spune ceva, îl împuşcăm. Ofiţerul de- 
afară i-a ordonat să tragă o rafală în peşteră, el a tras, dar 
nu ştiu cum a ţinut puşca că n-a fost nimeni dintre noi 
rănit. Pot zice că atunci, în minutul acela, ne-a învăluit 
umbra lui Dumnezeu. 


După plecarea trupelor, am ieşit şi, când am văzut că o 
treime din noi muriseră, grupul Toader Şuşman s-a 
destrămat, am rămas numai trei. Dar nu a durat mult şi 
am fost descoperiţi de organele de Securitate şi Miliție, 
aşa că a început alt val de urmărire şi hăituire, ca în cele 
din urmă să fim vânduți în 1954 de către ultima noastră 
gazdă. 


Când am intrat acolo, am fost orbiţi de lumina unor 
lanterne şi asupra noastră s-au repezit soldaţii care ne-au 
lovit în cap. Am leşinat. Când m-am trezit, aveam deja 
cătuşe la mâini şi eram toţi trei întinşi pe Jos, în şură. 
Mihai era tare rănit la cap, îl lovise un glonţ, căci s-a luptat 
cu ei. Roman, fratele lui, la fel. L-am întrebat pe Mihai ce 
să mă fac şi el a mai putut să-mi spună să fac ce-oi putea. 
Eram îmbrăcată cu o bluză cu floricele, pe care o aveam 
de la el. Îi era tare drag să mă vadă îmbrăcată cu ea. Se 
uita la mine şi vedeam cum îi curg lacrimile, nu mai putea 
să vorbească. Aşa s-a întâmplat să port ultima dată când 
ne-am mai văzut bluza aceea de la el. Aşa a vrut 
Dumnezeu. 


Soţul meu a fost împuşcat în cap şi presupun că a decedat 
după puţin timp. Avea 28 de ani. Eu am fost condamnată 
pe viaţă. Am fost închisă la Mislea, Miercurea Ciuc, Cluj, 
Văcăreşti, Jilava şi Oradea, de unde am fost eliberată în 
1964. Cât am fost în închisoare, părinţii soţului meu şi 
mătuşa mea au fost găsiţi morţi în vârful muntelui, lângă 
un copac, iarna, îngheţaţi, cu o toporişcă lângă ei. 


